**Специалност Съвременна хореография**

1. Държавен практически изпит – постановка на сюжетен танц – от 10 до 25 минути

2. Държавен изпит или защита на дипломна работа – текстова обосновка на постановката – либрето и сценарен план (подготовката за разработването на дипломните работи може да бъде започнато не по-рано от 6 семестър).

Конспект за теоретичен държавен изпит

1. Основни изразни средства на танца: мимика, жестове, танцови движения и пози.
2. Основни компоненти на художественото произведение – съдържание и форма. Обект на отразяване и предмет на познание. Тема и идея. Единство и взаимодействие.
3. Строеж на танцовата форма – пластическо интониране. Пластическият мотив – основна градивна единица. Фраза, комбинация и фигура (хореографска тема) – части на хореографския синтаксис.
4. Танцът като самостоятелно завършено и автономно зафиксирано художествено произведение. Синтез и членение на формата му.
5. Индивидуално конкретна и обща моделна форма на танца. Обща типология на моделните му форми. Дивертисментни и действени танци.
6. Кадрилната форма като строго регламентирана циклична структура за четири двойки. Произход, време и условия на възникване. Същност и характеристика.
7. Сюитната форма като аналогична структура на музикалната лютиева сюита (алеманда, куранта, сарабанда и шига). Характеристика и същност. Своеобразието на българския тип сюита „китка“.
8. Тематична действена форма на танца. Основен принцип на формообразуването – вариационният.
9. Сюжетна форма. Характерни черти. Основен принцип на формообразуването. Хореографска драматургия. Особености на хореографския сюжет.
10. Камерните форми в хореографията. Понятия и същност. Хореографска миниатюра, камерен танц с двете му значения – камерен танцов ансамбъл и камерен балет. Характеристики. Камерни хореографски структури: соло, вариация, монолог, дуо, дует, падедьо, трио и квартет.
11. Предмет на композицията. Конструкция, структура и композиция.
12. Определение и същност на понятието „танцова композиция“ в кратък и пълен вариант.
13. Особености на танцовата композиция: динамика на живата пластика; пълен реален обем; метроритмическа организация; сегашното време; живият пластически материал; експресията на човешкия дух – чувства, емоции, страсти.
14. Пространствено разположение на изпълнителите. Статични и динамични композиционни решения.
15. Движението на изпълнителите – главно средство на хореографската композиция. Силните и слаби страни на основните четири направления: вертикали, хоризонтали, диагонали и кръгови.
16. Методика на преподаване на българските танци.
17. Методика на хореографското обучение и възпитание: нагледни, словесни.
18. Практически методи – цялостен, разчленителен, помощно-двигателен.
19. Дидактически принципи в хореографската практика: нагледност, системност, достъпност.
20. Дидактически принципи в хореографската практика: съзнателност, активност, трайно усвояване на знанията.
21. Грим и художествено осветление.
22. Възникване и утвърждаване на класическия танц. Първи балетни спектакли.
23. История на танца в древните цивилизации – Египет, Индия, Гърция, Рим.
24. Балетен романтизъм – Силфида, Жизел – основни характеристики.